CELEX: 52020PC0633
Language: mt
Date: 2020-10-05
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed, f’isem l-UE, fil-Kunsill Konġunt stabbilit mill-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda, u l-Istati EPA SADC, min-naħa l-oħra, fir-rigward tal-aġġustament ta’ ċerti kwantitajiet ta’ referenza elenkati fl-Anness IV tal-FSE

IL-KUMMISSJONI EWROPEA
            Brussell, 5.10.2020
            COM(2020) 633 final
            2020/0284(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed, f’isem l-UE, fil-Kunsill Konġunt stabbilit mill-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda, u l-Istati EPA SADC, min-naħa l-oħra, fir-rigward tal-aġġustament ta’ ċerti kwantitajiet ta’ referenza elenkati fl-Anness IV tal-FSE
            
               
         
         
            
               MEMORANDUM TA’ SPJEGAZZJONI
            
            
               1.Suġġett tal-proposta
            
            
               Din il-Proposta tikkonċerna d-deċiżjoni li tistabbilixxi l-pożizzjoni li għandha tittieħed, f’isem l-UE, fil-Kunsill Konġunt stabbilit mill-Ftehim ta’ Sħubija Ekonomika (“il-FSE” jew il-“Ftehim”) bejn l-Unjoni Ewropea u l-Istati EPA tal-Komunità għall-Iżvilupp tan-Nofsinhar tal-Afrika (“SADC”, Southern African Development Community), fir-rigward tal-aġġustament tal-kwantitajiet ta’ referenza għal ċerti prodotti elenkati fl-Anness IV tal-FSE għall-fini tal-Artikolu 35 tal-FSE.
            
            
               2.Kuntest tal-proposta
            
            
               2.1.Raġunijiet u objettivi tal-proposta
            
            
               L-Artikolu 35 tal-FSE jipprevedi possibbiltà għall-Unjoni Doganali tan-Nofsinhar tal-Afrika li tapplika miżura ta’ salvagwardja fil-forma ta’ dazju fuq l-importazzjoni jekk, matul kwalunkwe perjodu ta’ tnax-il xahar, il-volumi tal-importazzjonijiet fl-SACU ta’ prodott agrikolu elenkat fl-Anness IV tal-FSE li joriġina mill-UE jaqbżu l-kwantità ta’ referenza għall-prodott elenkata fih. 
            
            
               L-Anness IV tal-FSE fih tabella li telenka l-kwantitajiet ta’ referenza għal tlieta u għoxrin (23) prodott għal tnax-il (12) sena (“sena 1”, “sena 2” eċċ.). In-nota (1) f’qiegħ il-paġna tat-tabella tgħid li “għal-linji tat-tariffa indikati b’asterisk, fil-każ li d-data tad-dħul fis-seħħ ta’ dan il-Ftehim tiġi wara l-2015, il-kwantità ta’ referenza għas-Sena 1 għandha tkun il-medja tal-importazzjonijiet mill-UE għall-SACU tat-tliet (3) snin preċedenti. Il-kwantitajiet ta’ referenza għas-snin ta’ wara (wara s-Sena 1) għandhom jiġu aġġustati proporzjonalment għall-kwantitajiet ta’ referenza f’din it-tabella”. 
            
            
               L-Artikolu 113(8) tal-FSE jipprevedi li “jekk, waqt l-istennija tad-dħul fis-seħħ tal-Ftehim, il-Partijiet jiddeċiedu li japplikawh provviżorjament, ir-referenzi kollha f’dan il-Ftehim għad-data tad-dħul fis-seħħ jitqiesu li jirreferu għad-data li fiha din l-applikazzjoni provviżorja tkun daħlet fis-seħħ”.
            
            
               L-FSE ġie applikat b’mod proviżorju sa mill-10 ta’ Ottubru 2016. Għalhekk, jenħtieġ li l-kwantitajiet ta’ referenza ta’ ħdax-il (11) prodott elenkati fl-Anness IV tal-FSE (dawk indikati b’asterisk) jiġu aġġustati skont in-nota f’qiegħ il-paġna tat-tabella tal-Anness IV. 
            
            
               2.2.Il-Kunsill Konġunt tal-Istati EPA SADC u l-UE
            
            
               L-Artikolu 100 tal-FSE jistabbilixxi Kunsill Konġunt “li għandu jissorvelja u jamministra l-implimentazzjoni ta’ dan il-Ftehim”.
            
            
               L-Artikolu 101(1) tal-Ftehim jipprevedi li “il-Kunsill Konġunt għandu jkun magħmul, min-naħa l-waħda, mill-membri tal-Kunsill tal-Unjoni Ewropea u l-membri rilevanti tal-Kummissjoni Ewropea jew mir-rappreżentanti tagħhom, u, min-naħa l-oħra, mill-Ministri tal-Istati EPA SADC jew mir-rappreżentanti tagħhom”.
            
            
               L-Artikolu 101(3) jelenka l-funzjonijiet tal-Kunsill Konġunt kif ġej:
            
            
               (a)ikun responsabbli mit-tħaddim u mill-implimentazzjoni ta’ dan il-Ftehim u għandu jissorvelja li jiġu sodisfatti l-għanijiet tiegħu;
            
            
               (b)jeżamina kwalunkwe kwistjoni ewlenija li tinqala’ skont dan il-Ftehim li tkun ta’ interess komuni u taffettwa l-kummerċ bejn il-Partijiet; 
            
            
               (c)jeżamina proposti u rakkomandazzjonijiet mill-Partijiet biex jiġi evalwat dan il-Ftehim; 
            
            
               (d)jagħmel rakkomandazzjonijiet xierqa; 
            
            
               (e)jissorvelja l-iżvilupp tar-relazzjonijiet ekonomiċi u kummerċjali bejn il-Partijiet; 
            
            
               (f)jissorvelja u jivvaluta l-impatt tad-dispożizzjonijiet ta’ kooperazzjoni ta’ dan il-Ftehim dwar l-iżvilupp sostenibbli; 
            
         
         
            
               (g)jissorvelja u jevalwa l-progress fuq il-kwistjonijiet kollha koperti minn dan il-Ftehim; 
            
            
               (h)jistabbilixxi r-regoli ta’ proċedura tiegħu stess; 
            
            
               (i)jistabbilixxi r-regoli ta’ proċedura tal-Kumitat għall-Kummerċ u l-Iżvilupp; 
            
            
               (j)jissorvelja ħidmet il-Kumitat għall-Kummerċ u l-Iżvilupp; u 
            
            
               (k)iwettaq kwalunkwe dmir ieħor skont dan il-Ftehim.
            
            
               L-Artikolu 102(1) jistabbilixxi li l-Kunsill Konġunt jista’ jadotta deċiżjonijiet rigward il-kwistjonijiet kollha koperti minn dan il-Ftehim. In-nota 1 f’qiegħ il-paġna tal-Anness IV tal-FSE timplika li għandha tittieħed deċiżjoni sabiex jiġu aġġustati l-kwantitajiet ta’ referenza għall-prodotti mmarkati b’asterisk meta d-data tad-dħul fis-seħħ tal-FSE tiġi wara l-2015 (bħal fil-każ preżenti).
            
            
               2.3.Id-deċiżjoni prevista tal-Kunsill Konġunt tal-FSE
            
            
               Fil-ħames laqgħa tal-Kumitat għall-Kummerċ u l-Iżvilupp tal-FSE UE-SADC (li r-rwol tiegħu huwa li jassisti lill-Kunsill Konġunt “fit-twettiq ta’ dmirjietu” u li huwa magħmul minn rappreżentanti tal-Partijiet “normalment fuq il-livell ta’ uffiċjali anzjani”), il-Partijiet tal-FSE laħqu ftehim informali dwar l-aġġustament tal-livelli ta’ attivazzjoni tas-salvagwardji agrikoli skont in-nota 1 f’qiegħ il-paġna tal-Anness IV tal-FSE. Il-Kunsill Konġunt fl-ewwel laqgħa tiegħu tad-19 ta’ Frar 2019 approva dan il-ftehim u kkonkluda li se “jadotta din id-deċiżjoni bi proċedura bil-miktub jew b’mezzi elettroniċi kif previst fir-Regoli ta’ Proċedura tiegħu”. Għal dan il-għan, l-Istati EPA SDAC impenjaw ruħhom li jikkondividu mal-UE, abbozz ta’ deċiżjoni tal-Kunsill Konġunt sal-15 ta’ Marzu 2019. L-UE rċeviet dan l-abbozz madwar sena wara, fid-19 ta’ Frar 2020. 
            
            
               3.Pożizzjoni li għandha tittieħed f’isem l-Unjoni
            
            
               Id-deċiżjoni tal-Kunsill proposta tistabbilixxi l-pożizzjoni li għandha tittieħed, f’isem l-Unjoni, fil-Kunsill Konġunt stabbilit mill-FSE, fir-rigward tal-aġġustament ta’ ċerti kwantitajiet ta’ referenza fl-Anness IV tal-FSE.
            
            
               Dan il-pożizzjoni għandha tkun ibbażata fuq il-ftehim preliminari tal-Partijiet tal-FSE fl-ewwel laqgħa tal-Kunsill Konġunt tal-FSE. 
            
            
               Is-suġġett tal-proposta jikkonċerna l-politika kummerċjali, qasam li fir-rigward tiegħu l-Unjoni għandha kompetenza esterna esklużiva bis-saħħa tal-Artikolu 3(2) tat-TFUE.
            
            
               4.Bażi ġuridika
            
            
               4.1.Bażi ġuridika proċedurali
            
            
               4.1.1.Prinċipji
            
            
               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”
            
            
               Il-kunċett ta’ “atti li jkollhom effetti legali” jinkludi l-atti li jkollhom effetti legali bis-saħħa tar-regoli tad-dritt internazzjonali li jirregolaw is-sede kkonċernata. Dan jinkludi wkoll l-istrumenti li ma jkollhomx effett vinkolanti skont id-dritt internazzjonali iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”.
            
            
               4.1.2.Applikazzjoni għall-każ preżenti
            
            
               Il-Kunsill Konġunt hu stabbilit mill-FSE.
            
            
               Id-deċiżjoni li għandha tiġi adottata mill-Kunsill Konġunt għandu jkollha effetti legali. Ladarba tiġi adottata, l-emenda prevista se jkollha effetti legali skont id-dritt internazzjonali skont l-Artikolu 35 u tal-Anness IV tal-Ftehim.
            
         
         
            
               Id-deċiżjoni prevista ma tissupplimentax jew ma temendax il-qafas istituzzjonali tal-Ftehim.
            
            
               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) tat-TFUE.
            
            
               4.2.Bażi ġuridika sostantiva
            
            
               4.2.1.Prinċipji
            
            
               Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi primarjament mill-objettiv u mill-kontenut tad-deċiżjoni prevista li dwarha tittieħed pożizzjoni f’isem l-Unjoni. Jekk id-deċiżjoni prevista jkollha żewġ għanijiet jew żewġ komponenti, u jekk waħda minn dawn il-għanijiet jew wieħed minn dawn il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċiment inċidentali, id-Deċiżjoni skont l-Artikolu 218(9) tat-TFUE trid tissejjes fuq bażi ġuridika sostantiva waħda, jiġifieri dik meħtieġa mill-għan jew mill-komponent prinċipali jew predominanti.
            
            
               4.2.2.Applikazzjoni għall-każ preżenti
            
            
               L-objettiv u l-kontenut tad-deċiżjoni prevista huma relatati mal-politika kummerċjali komuni.
            
            
               Għalhekk, il-bażi ġuridika sostantiva għad-deċiżjoni proposta hi l-ewwel subparagrafu tal-Artikolu 207(4) tat-TFUE.
            
            
               4.3.Konklużjoni
            
            
               Jenħtieġ li l-bażi ġuridika tad-deċiżjoni proposta tkun l-ewwel subparagrafu tal-Artikolu 207(4), flimkien mal-Artikolu 218(9) tat-TFUE.
            
            
               5.Pubblikazzjoni tad-deċiżjoni prevista
            
            
               Billi d-deċiżjoni tal-Kunsill Konġunt se temenda l-FSE, huwa xieraq li din tiġi ppubblikata f’Il-Ġurnal Uffiċjali tal-Unjoni Ewropea wara l-adozzjoni tagħha.
            
            
               2020/0284 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tittieħed, f’isem l-UE, fil-Kunsill Konġunt stabbilit mill-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda, u l-Istati EPA SADC, min-naħa l-oħra, fir-rigward tal-aġġustament ta’ ċerti kwantitajiet ta’ referenza elenkati fl-Anness IV tal-FSE
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
         
         
            
               (1)Il-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda, u l-Istati EPA tal-Komunità għall-Iżvilupp tan-Nofsinhar tal-Afrika (“SADC”), min-naħa l-oħra, ġie ffirmat mill-Unjoni Ewropea u l-Istati Membri tagħha fl-10 ta’ Ġunju 2016
                  1
                (“il-Ftehim”). 
            
            
               (2)Il-Ftehim jiġi applikat b’mod proviżorju bejn l-Unjoni Ewropea u l-Istati Membri tagħha, minn naħa waħda, u l-Botswana, il-Lesoto, in-Namibja, l-Eswatini u l-Afrika t’Isfel u, min-naħa l-oħra, mill-10 ta’ Ottubru 2016, u bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Mozambique, min-naħa l-oħra, mill-4 ta’ Frar 2018.
            
            
               (3)Skont l-Artikolu 102(1) tal-Ftehim, il-Kunsill Konġunt jista’ jadotta deċiżjonijiet li jikkonċernaw l-aspetti kollha koperti minn dan il-Ftehim. Skont l-Artikolu 101(3)(h) u (i), il-Kunsill Konġunt jistabbilixxi r-regoli ta’ proċedura tiegħu stess u r-regoli ta’ proċedura tal-Kumitat għall-Kummerċ u l-Iżvilupp.
            
            
               (4)L-Artikolu 35 tal-Ftehim jistabbilixxi l-possibbiltà għall-Unjoni Doganali tan-Nofsinhar tal-Afrika li tapplika miżura ta’ salvagwardja fil-forma ta’ dazju fuq l-importazzjoni jekk, matul kwalunkwe perjodu ta’ tnax-il xahar, il-volumi tal-importazzjonijiet fl-SACU ta’ prodott agrikolu elenkat fl-Anness IV tal-FSE li joriġina fl-UE jaqbżu l-kwantità ta’ referenza għall-prodott elenkata fih. 
            
            
               (5)In-nota 1 f’qiegħ il-paġna tal-Anness IV tal-FSE tipprevedi li l-kwantitajiet ta’ referenza għal-linji tat-tariffa indikati b’asterisk għandhom jiġu aġġustati, fil-każ li d-data tad-dħul fis-seħħ tal-Ftehim tiġi wara l-2015,
            
            
               ADOTTA DIN ID-DEĊIŻJONI:
            
            
               Artikolu 1
            
            
               Il-pożizzjoni li għandha tittieħed f’isem l-Unjoni fil-Kunsill Konġunt fir-rigward tal-aġġustament, għall-finijiet tal-Artikolu 35 tal-Ftehim, ta’ ċerti kwantitajiet ta’ referenza tal-prodotti elenkati fl-Anness IV tal-FSE u mmarkati b’asterisk, għandha tiġi bbażata fuq l-abbozz tad-deċiżjoni tal-Kunsill Konġunt anness ma’ din id-deċiżjoni.
            
            
               Artikolu 2
            
            
               Din id-deċiżjoni hija indirizzata lill-Kummissjoni.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Il-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda, u l-Istati EPA SADC, min-naħa l-oħra (ĠU L 250, 16.9.2016, p. 3). 
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 5.10.2020
            COM(2020) 633 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li għandha tittieħed, f’isem l-UE, fil-Kunsill Konġunt stabbilit mill-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda, u l-Istati EPA SADC, min-naħa l-oħra, fir-rigward tal-aġġustament ta’ ċerti kwantitajiet ta’ referenza elenkati fl-Anness IV tal-FSE
            
               
         
         
            
               ABBOZZ
            
            
               DEĊIŻJONI Nru 2/2020
            
            
               TAL-KUNSILL KONĠUNT STABBILIT MILL-FTEHIM TA’ SĦUBIJA EKONOMIKA BEJN L-UNJONI EWROPEA U L-ISTATI MEMBRI TAGĦHA, MINN NAĦA L-WAĦDA, U L-ISTATI EPA SADC, MIN-NAĦA L-OĦRA
            
            
               dwar l-adozzjoni ta’ livelli ta’ attivazzjoni għal prodotti eliġibbli għal miżuri ta’ salvagwardja u mmarkati b’asterisk, skont in-nota 1 f’qiegħ il-paġna tal-Anness IV tal-Ftehim
            
            
               IL-KUNSILL KONĠUNT,
            
            
               Wara li kkunsidra l-Ftehim ta’ Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda u l-Istati EPA SADC, min-naħa l-oħra (“il-Ftehim”), u b’mod partikolari l-Artikoli 35 u 102 tiegħu, u d-Deċiżjoni Nru 1/2019 tal-Kunsill Konġunt (ir-Regoli tal-Proċedura tal-Kunsill Konġunt).
            
            
               ADOTTA DIN ID-DEĊIŻJONI:
            
            
               Artikolu 1
            
            
               Skont in-nota 1 f’qiegħ il-paġna tal-Anness IV tal-Ftehim, il-kwantitajiet ta’ referenza għall-prodott immarkat b’asterisk huma aġġustati, għall-finijiet tal-Artikolu 35 tal-Ftehim, skont l-Anness ta’ din id-Deċiżjoni.
            
            
               Artikolu 2
            
            
               Din id-Deċiżjoni għandha tidħol fis-seħħ fid-data tal-adozzjoni tagħha. 
            
            
                     
                        Għall-Kunsill Konġunt
                     
                  
               
                     
                        Rappreżentant tal-Istati EPA SADC
                     
                  
                  
                     
                        Rappreżentant tal-UE
                     
                  
               
                     
                        PEGGY O. SERAME
                     
                  
                  
                     
                        VALDIS DOMBROVSKIS
                     
                  
               
                     
                        Data:
                     
                  
                  
                     
                        Data:
                     
                  
               
            
               Anness: Kwantitajiet ta’ referenza aġġustati (tunnellati metriċi) tal-Anness IV tal-Ftehim (paġna L 250/1917–18 tal-FSE UE-SADC)
            
            
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        Linji tariffarji
                     
                  
                  
                     
                        Sena 1
                     
                  
                  
                     
                        Sena 2
                     
                  
                  
                     
                        Sena 3
                     
                  
                  
                     
                        Sena 4
                     
                  
                  
                     
                        Sena 5
                     
                  
                  
                     
                        Sena 6
                     
                  
                  
                     
                        Sena 7
                     
                  
                  
                     
                        Sena 8
                     
                  
                  
                     
                        Sena 9
                     
                  
                  
                     
                        Sena 10
                     
                  
                  
                     
                        Sena 11
                     
                  
                  
                     
                        Sena 12
                     
                  
               
                     
                        02062100
                     
                  
                  
                     
                        100
                     
                  
                  
                     
                        110
                     
                  
                  
                     
                        121
                     
                  
                  
                     
                        133
                     
                  
                  
                     
                        146
                     
                  
                  
                     
                        161
                     
                  
                  
                     
                        177
                     
                  
                  
                     
                        195
                     
                  
                  
                     
                        215
                     
                  
                  
                     
                        237
                     
                  
                  
                     
                        261
                     
                  
                  
                     
                        287
                     
                  
               
                     
                        02062900
                     
                  
                  
                     
                        1 005
                     
                  
                  
                     
                        1 106
                     
                  
                  
                     
                        1 206
                     
                  
                  
                     
                        1 307
                     
                  
                  
                     
                        1 407
                     
                  
                  
                     
                        1 508
                     
                  
                  
                     
                        1 609
                     
                  
                  
                     
                        1 709
                     
                  
                  
                     
                        1 810
                     
                  
                  
                     
                        1 910
                     
                  
                  
                     
                        2 011
                     
                  
                  
                     
                        2 111
                     
                  
               
                     
                        02064900
                     
                  
                  
                     
                        5 000
                     
                  
                  
                     
                        5 500
                     
                  
                  
                     
                        6 000
                     
                  
                  
                     
                        6 500
                     
                  
                  
                     
                        7 000
                     
                  
                  
                     
                        7 500
                     
                  
                  
                     
                        8 000
                     
                  
                  
                     
                        8 500
                     
                  
                  
                     
                        9 000
                     
                  
                  
                     
                        9 500
                     
                  
                  
                     
                        10 000
                     
                  
                  
                     
                        10 500
                     
                  
               
                     
                        11041910
                     
                  
                  
                     
                        150
                     
                  
                  
                     
                        165
                     
                  
                  
                     
                        182
                     
                  
                  
                     
                        200
                     
                  
                  
                     
                        220
                     
                  
                  
                     
                        242
                     
                  
                  
                     
                        266
                     
                  
                  
                     
                        293
                     
                  
                  
                     
                        322
                     
                  
                  
                     
                        354
                     
                  
                  
                     
                        390
                     
                  
                  
                     
                        429
                     
                  
               
                     
                        11071010
                     
                  
                  
                     
                        2 373
                     
                  
                  
                     
                        2 613
                     
                  
                  
                     
                        2 874
                     
                  
                  
                     
                        3 161
                     
                  
                  
                     
                        3 478
                     
                  
                  
                     
                        3 825
                     
                  
                  
                     
                        4 204
                     
                  
                  
                     
                        4 628
                     
                  
                  
                     
                        5 089
                     
                  
                  
                     
                        5 595
                     
                  
                  
                     
                        6 152
                     
                  
                  
                     
                        6 771
                     
                  
               
                     
                        04012007
                     
                  
                  
                     
                        6 353
                     
                  
                  
                     
                        6 986
                     
                  
                  
                     
                        7 701
                     
                  
                  
                     
                        8 457
                     
                  
                  
                     
                        9 315
                     
                  
                  
                     
                        10 234
                     
                  
                  
                     
                        11 256
                     
                  
                  
                     
                        12 379
                     
                  
                  
                     
                        13 625
                     
                  
                  
                     
                        14 973
                     
                  
                  
                     
                        16 485
                     
                  
                  
                     
                        18 119
                     
                  
               
                     
                        20011000
                     
                  
                  
                     
                        1 302
                     
                  
                  
                     
                        1 432
                     
                  
                  
                     
                        1 576
                     
                  
                  
                     
                        1 732
                     
                  
                  
                     
                        1 905
                     
                  
                  
                     
                        2 096
                     
                  
                  
                     
                        2 305
                     
                  
                  
                     
                        2 536
                     
                  
                  
                     
                        2 791
                     
                  
                  
                     
                        3 069
                     
                  
                  
                     
                        3 376
                     
                  
                  
                     
                        3 714
                     
                  
               
                     
                        20019010
                     
                  
                  
                     
                        270
                     
                  
                  
                     
                        297
                     
                  
                  
                     
                        328
                     
                  
                  
                     
                        360
                     
                  
                  
                     
                        396
                     
                  
                  
                     
                        436
                     
                  
                  
                     
                        480
                     
                  
                  
                     
                        527
                     
                  
                  
                     
                        580
                     
                  
                  
                     
                        638
                     
                  
                  
                     
                        701
                     
                  
                  
                     
                        771
                     
                  
               
                     
                        180631
                     
                  
                  
                     
                        3 046
                     
                  
                  
                     
                        3 350
                     
                  
                  
                     
                        3 655
                     
                  
                  
                     
                        3 959
                     
                  
                  
                     
                        4 264
                     
                  
                  
                     
                        4 569
                     
                  
                  
                     
                        4 873
                     
                  
                  
                     
                        5 178
                     
                  
                  
                     
                        5 482
                     
                  
                  
                     
                        5 787
                     
                  
                  
                     
                        6 091
                     
                  
                  
                     
                        6 396
                     
                  
               
                     
                        180632
                     
                  
                  
                     
                        938
                     
                  
                  
                     
                        1 032
                     
                  
                  
                     
                        1 126
                     
                  
                  
                     
                        1 220
                     
                  
                  
                     
                        1 314
                     
                  
                  
                     
                        1 408
                     
                  
                  
                     
                        1 501
                     
                  
                  
                     
                        1 595
                     
                  
                  
                     
                        1 689
                     
                  
                  
                     
                        1 783
                     
                  
                  
                     
                        1 877
                     
                  
                  
                     
                        1 971
                     
                  
               
                     
                        180690
                     
                  
                  
                     
                        7 196
                     
                  
                  
                     
                        7 916
                     
                  
                  
                     
                        8 635
                     
                  
                  
                     
                        9 355
                     
                  
                  
                     
                        10 074
                     
                  
                  
                     
                        10 794
                     
                  
                  
                     
                        11 514
                     
                  
                  
                     
                        12 233
                     
                  
                  
                     
                        12 953
                     
                  
                  
                     
                        13 672
                     
                  
                  
                     
                        14 392
                     
                  
                  
                     
                        15 112